Go tweng ka go naya batho ba o ba laletsang lenaane la dimpho tse o ka ratang ba go rekela tsone e leng selo se se tlwaelegileng mo dinageng di le dintsi? Gantsi batho ba ba tlileng go nyala ba buisana le beng ba lebenkele ba bo ba sekaseka dilo tse di mo lebenkeleng mme morago ga moo ba bo ba kwala lenaane la dimpho tse ba ka ratang go di rekelwa. Ba losika le ditsala ba kwalelwa mo karateng ya taletso gore ba ye kwa lebenkeleng lefe kwa ba tla fitlhelang dilo tse banyalani ba ka ratang go di rekelwa mme ba di reke koo. Ke boammaaruri gore, lenaane la dimpho le thusa gore motho a se ka a senya nako e ntsi a batlana le mpho e a ka e rekang fa motho yo o rekelwang mpho ene a thusiwa gore a seka a busetsa dimpho tse a sa di batleng kwa lebenkeleng.